
אוגוסט 2026

בשורה לתושבי הצפון: 
רשת ליאור עדיקה השיקה סניף חדש במתחם 'מבנה תל חנן'

הסניף, שנפתח השבוע, הוא הסניף הראשון של הרשת בצפון ומשתרע על פני כ-1,900 מ"ר

לראשונה בצפון: רשת 'ליאור עדיקה' פתחה לראשונה סניף במתחם מבנה תל חנן בנשר. הסניף החדש, המשתרע על פני כ־1,900 מ"ר, מציע מגוון רחב של מוצרי פארם, קוסמטיקה, טיפוח, ניקיון, מוצרי תינוקות ומוצרים לבית, ומביא את חוויית הקנייה של הרשת לתושבי נשר, חיפה, הקריות והסביבה.

פתיחת הסניף מהווה חיזוק נוסף לתמהיל העסקים במתחם מבנה תל חנן, הממשיך להרחיב את היצע המותגים והשירותים עבור תושבי נשר, חיפה והקריות, ולבסס את מעמדו כיעד קניות מרכזי באזור.

מתחם מבנה תל חנן משתרע על פני שטח של 35,000 מ"ר ומציע מגוון רחב של בתי עסק. לצד עדיקה קיימים במתחם סניפים של מקס סטוק, הום סנטר, סקארה, דלתא, Be פארם, אייקון פיטנס,  ארומה, יומנגס ועוד רבים אחרים. 

חטיבת מרכזי הקניות של קבוצת מבנה מהווה זרוע פעילות מרכזית ואסטרטגית, ומפעילה כיום 22 מרכזי קניות פעילים בפריסה ארצית רחבה, ביניהם בחולון, גן שמואל, נשר תל חנן, בארות יצחק, באר שבע, אופקים, קריית שמונה וכפר סבא. לצד שישה פרויקטי מסחר נוספים המצויים בשלבי תכנון והקמה. החטיבה פועלת מתוך תפיסה של שותפות ארוכת טווח עם השוכרים תוך מתן דגש על חדשנות, פיתוח מתמיד ושדרוג המרכזים, במטרה לייצר חוויית קנייה המותאמת לאופי הקהל המקומי ולצרכי הקהילה. קבוצת מבנה נמנית עם חברות הנדל״ן המובילות בישראל, ומפעילה מאות נכסים מניבים במגוון תחומים בפריסה ארצית רחבה, עם ניסיון של למעלה מ־20 שנות פעילות ולמעלה מ־3,000 שוכרים.

